SUPER ออกหุ้นกู้อายุ 3 ปี ชูดบ. 4.8% ขายกองทุน-รายใหญ่ 20-22 มิ.ย.นี้
SUPER ออกหุ้นกู้อายุ 3 ปี ดอกเบี้ย 4.8% ชำระดอกเบี้ยทุก 3 เดือน ขายกองทุน-รายใหญ่ 20-22 มิ.ย.นี้ หวังนำเงินที่ได้ไปใช้คืนหุ้นกู้และเป็นทุนหมุนเวียนกิจการ
SUPER ออกหุ้นกู้อายุ 3 ปี ดอกเบี้ย 4.8% ชำระดอกเบี้ยทุก 3 เดือน ขายกองทุน-รายใหญ่ 20-22 มิ.ย.นี้ หวังนำเงินที่ได้ไปใช้คืนหุ้นกู้และเป้นทุนหมุนเวียนกิจการ
6 พ.ค. 2565

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ชนิดระบุชื่อผู้ถือ มีผู้แทนผู้ถือหุ้นกู้ประเภทไม่ด้อยสิทธิ และไม่มีประกัน ครั้งที่ 2/2565 ครบกำหนดไถ่ถอนปี พ.ศ.2568 มูลค่ารวมไม่เกิน 2,000 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 300 ล้านบาท รวมเป็นมูลค่าหุ้นกู้ทั้งสิ้นไม่เกิน 2,300 ล้านบาท อายุหุ้นกู้ 3 ปี อัตราดอกเบี้ยคงที่ 4.80% ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทจะเสนอขายหุ้นกู้แก่ผู้ลงทุนสถาบัน และ/หรือ ผู้ลงทุนรายใหญ่ ผ่าน บล.เคจีไอ (ประเทศไทย) บล.เอเซีย พลัส บล.หยวนต้า (ประเทศไทย) บล.กรุงไทย เอ็กซ์สปริง และ บล.เคทีบีเอสที ในช่วงวันที่ 20-22 มิ.ย.
ทั้งนี้บริษัทได้รับการจัดอันดับความน่าเชื่อถือ  “BBB” แนวโน้ม “บวก” โดยบริษัท ทริสเรทติ้ง จำกัด เมื่อวันที่ 14 ธ.ค.64
อย่างไรก็ดีบริษัทมีวัตถุประสงค์การนำเงินจากการออกหุ้นกู้ไปใช้คืนหุ้นกู้ที่ครบกำหนด 1.5 พันล้านบาทภายในเดือน มิ.ย.2565 และ เพื่อใช้เป็นเงินทุนหมุนเวียน 800 ล้านบาทภายในปี 2566